b'\n_START_ARTICLE_\nL\xc3\xb8ktene\n_START_PARAGRAPH_\nL\xc3\xb8ktene er en \xc3\xb8ygruppe som utgj\xc3\xb8r de to \xc3\xb8yene \xc3\x98stre og Vestre L\xc3\xb8ktene i Tvedestrand kommune i Aust-Agder. \xc3\x98yene ligger innenfor Asker\xc3\xb8ya._NEWLINE_Etymologisk stammer navnet trolig fra det gammelnorske Luknar som betegner \xc3\xb8yenes tilsynelatende lukkende funksjon n\xc3\xa5r man seiler inn i Lyng\xc3\xb8rfjorden fra b\xc3\xa5de nord og s\xc3\xb8r. L\xc3\xb8ktene har s\xc3\xa5ledes ingen ting med lys og lykter \xc3\xa5 gj\xc3\xb8re._NEWLINE_I dag er det ca 30 hytteeiendommer p\xc3\xa5 L\xc3\xb8ktene og \xc3\xb8yene er regulert til hytteform\xc3\xa5l i Tvedestrand kommunes kommuneplan.'